গতকাল হোটেল আগ্রাবাদ মিলনায়তনে আইআইইউসি‘র এমবিএ প্রোগ্রামের ৬০তম ব্যাচের ছাত্র-ছাত্রীদের ওরিয়েন্টেশন অনুষ্ঠানে প্রধান অতিথির বক্তব্যে তিনি একথা বলেন। আইআইইউসি’র ব্যবসায় প্রশাসন বিভাগের চেয়ারম্যান ড. মোহাম্মদ মাসরুরুল মাওলার সভাপতিত্বে অনুষ্ঠিত আয়োজনে পুরস্কৃত ও সংবর্ধিত অতিথি ছিলেন, ক্লিফটন গ্রুপের চেয়ারম্যান প্রফেসর মোঃ এম কামাল উদ্দিন চৌধুরী। বিশেষ অতিথি ছিলেন, ফাইন্যান্স কমিটির চেয়ারম্যান প্রফেসর আহসান উল্লাহ এবং ট্রেজারার প্রফেসর ড. আবদুল হামিদ চৌধুরী । অতিথি ছিলেন, ব্যবসায় শিক্ষা অনুষদের ডীন প্রফেসর ড. মুহাম্মদ মাহবুবুর রহমান। স্বাগত বক্তব্য রাখেন, ব্যবসায় প্রশাসন বিভাগের চেয়ারম্যান ড. মোহাম্মদ মাসরুরুল মাওলা। অন্যান্যের মধ্যে বক্তব্য রাখেন, ব্যবসায় প্রশাসন বিভাগের সহযোগী অধ্যাপক মোঃ মহিউদ্দিন এবং শিক্ষার্থীদের পক্ষে মোহাম্মদ আহসানুল হক ও তানজিন তামান্না উর্মি। অনুষ্ঠান সঞ্চালনা করেন, ব্যবসায় প্রশাসন বিভাগের এসোসিয়েট প্রফেসর এ এম শাহাবুদ্দিন সোহেল। প্রধান অতিথি বলেন, আইআইইউসি’র এমবিএ গ্র্যাজুয়েটরা ইতোমধ্যেই তাদের যোগ্যতার স্বাক্ষর রেখেছে। গুণগত ও নৈতিকতার সমন্বিত শিক্ষা এই যোগ্যতা অর্জনে সহায়ক ভূমিকা পালন করেছে। তিনি প্রফেসর মোঃ এম কামাল উদ্দিনের পুরস্কার প্রাপ্তি প্রসঙ্গে তার প্রশংসা করে বলেন, দেশের উন্নয়নে উদ্যোক্তাদের অবদান অনস্বীকার্য, উদ্যোক্তাদের বৈশিষ্ট্য অর্জন করতে হবে। চাকরি খোঁজা নয়, চাকরির সুযোগ সৃষ্টি করতে হবে।